Rahvusvaheline Gaidide Organisatsioon

Rahvusvaheline gaidide organisatsioon (WAGGGS) on üleilmne ühendus, mis koosneb 150 riigist pärit tüdrukutele orienteeritud ja ainult tüdrukutest koosnevatest organisatsioonidest.
Rahvusvaheline organisatsioon loodi 1928. aastal Ungaris Parádi külas. Peakorter asub Londonis Inglismaal.
WAGGGS on rahvusvahelise skautide organisatsiooni (WOSM) vaste.
Gaidide organisatsioon jaguneb viieks regiooniks (Euroopa, Aafrika, Araabia, Aasia ja läänepoolkera) ning tegutseb viies rahvusvahelises maailmakeskuses. Tal on täisliikme staatus Euroopa Noortefoorumil (YFJ), mis tegutseb Euroopa Nõukogu ja Euroopa Liidu aladel ning teeb tihedat koostööd nende organitega.
Missioon.
WAGGGSi missioon on võimaldada tüdrukutel ja noortel naistel arendada oma täielikku potentsiaali vastutustundlike maailmakodanikena. WAGGGS pakub mitteformaalset haridusprogrammi, mis sisaldab eluoskuste, juhtimise ja otsuste tegemise väljaõpet. Samuti pakub see rahvusvahelisel tasandil projekte ja programme, mis võimaldavad gaididel kogukonnas tegutsemise kaudu oll vastutustundlikud maailmakodanikud.
WAGGGS-i juhivad naised tüdrukute ja noorte naiste jaoks. Gaidid koolitatakse juhtideks ja neid julgustatakse osalema WAGGGSi juhatuse töös. Üksuste tasandil on juhtimine demokraatlik ning gaidid osalevad aktiivselt otsuste tegemises.
Gaidlus on avatud kõigile olenemata usust, rassist, rahvusest vms asjaolust. WAGGGS usub, et tüdrukute ja poiste haridus peab sisaldama ka võrdse partnerluse osa. Noori mehi ja naisi õpetatakse mõistma nende erinevusi ja sarnasusi ning austama igaüht.
WAGGGS on vabatahtlik organisatsioon, mis toetub rohkem kui 100 000 vabatahtlikule üle maailma, kes rakendavad gaidide jaoks loodud programme ning juhivad ja toetavad noori naisi ja tüdrukuid. Gaide on kokku üle 10 miljoni 145 riigis.
Gaididel üle maailma on võimalus üksteisega kohtuda rahvusvahelistel üritustel maailmakeskustes. 
WAGGGSi kaudu on gaididel võimalus osaleda rahvusvahelistel üritustel, mida juhivad ÜRO või muud valitsusvälised organisatsioonid. WOSM on valitsusväline organisatsioon (NGO), mis esindab skautlikku liikumist ÜROs. WAGGGSil on ÜROs üldine nõuandev staatus. 
Meetod.
Gaidlus põhineb väärtustel, mis on välja toodud gaidi seadustes ja tõotuses. Iga gaid tõotab teha parimat oma usule ja teistele, mis aitab tal saavutada oma täieliku potentsiaali vastutustundliku kodanikuna.
Gaidid kasutavad mitteformaalse õppemeetodeid. Mitteformaalne õpe on õppimine väljaspool kooli ja ülikooli. Mitteformaalse õppe põhikomponendid on:
Iga gaid määratleb programmi raamistikus oma arenguprotsessi ise vastavalt oma vajadustele ja püüdlustele. See vastandub formaalsele õppesüsteemile, kus noored peavad sobituma jäiga struktuuriga, kus individuaalseid vajadusi ja erinevusi ei tunnustata. Gaidlik meetod on konkreetne viis, kuidas juhtkond teeb WAGGGSi missiooni saavutamiseks koostööd tüdrukute ja noorte naistega. See on kombineeritud lähenemine, milles sisalduvad teatud põhielemendid: gaidliku meetodit saab kasutada efektiivselt igas vanuses, võimete ja taustaga tüdrukuga. Lord Baden-Powell kirjutas oma raamatus (1918): "Meie koolitusmeetod on pigem harimine seestpoolt kui juhendamine väljastpoolt; mängude ja tegevuste pakkumine, mis on küll tüdruku jaoks atraktiivsed, kuid kasvatavad tõsiselt teda moraalselt, vaimselt ja füüsiliselt."
Paljudest gaididest saavad lõpuks juhtivad poliitikud, kirjanikud, ärinaised ja juhid. Senaator Hillary Clinton (Ameerika Ühendriikide senat), dr Marjorie Mowlam (Ühendkuningriigi poliitik), dr Roberta Bondar (esimene Kanada naisastronaut) ja Betty Okwir (Uganda juhtiv poliitik) on vaid mõned endised ja praegused gaidid.
Aastal 1965 pälvis Dame Leslie Whateley tollase gaidide maailmabüroost pronkshundi, mis on skautide liikumise maailmaorganisatsiooni ainus aumärk, mille Maailma Skautide Komitee andis välja erakordsete teenuste eest maailma skautlusele.
Üheks gaidide globaalseks algatuseks on projekt „Olen see, kes olen“ (Free Being Me), millega alustati 2013. aasta oktoobris. WAGGGSi ja Unileveri Dove'i vahelise koostööprojekti eesmärk on tõsta tüdrukute enesehinnangut ja kehalist enesekindlust. 
Ajalugu.
Robert Baden-Powelli lõi 1910. aastal gaidluse koos oma õe Agnes Baden-Powelli abiga. Peale R. B.-Powelli abiellumist 1912, võttis gaidluse arendamise üle tema naine Olave Baden-Powell.
Kuna liikumine levis, siis loodi iseseisvad riiklikud ühendused, kuigi tunti vajadust rahvusvahelise koostöö järele. Leedi Baden-Powell asutas Londonis 1918. aasta veebruaris mitteametliku rahvusvahelise nõukogu. Neljandal maailmakonverentsil, mis toimus 1926. aastal Edith Macy laagris, tegid mitme riigi esindajad ettepaneku asutada mitteametliku rahvusvahelise nõukogu asemele Maailma Assotsiatsioon. Pärast 1926. aasta rahvusvahelist konverentsi alustati Baden-Powellitega ametliku ühenduse loomist ja 1928. aastal asutati Ungaris peetud viiendal rahvusvahelisel konverentsil Maailma Gaidide Assotsiatsioon. 
Rose Kerr oli aseesimees, hiljem alustavate riikide volinik. Aastatel 1930–1939 hõivas WAGGGS ruumi Briti Gaidide Liidu peakorteris, kuni koliti Palace’i tänavale majja number 9-sse, Our Arki kõrvale. 1920. aastal kutsuti kaks juhti igast riigist, kus tegeleti gaidlusega Briti maakonna juhtide konverentsile Oxfordi Saint Hugh Kolledžisse. See sai tuntuks kui esimene rahvusvaheline konverents. 13. maailmakonverents toimus samas kohas 1950. aastal. Liikmesorganisatsioonid kohtuvad jätkuvalt iga kolme aasta tagant (algselt iga kahe aasta tagant). 
WAGGGSi tegevjuhid.
Sarah Nancollas (märts 2018 – ...) 
Maailmakonverents.
Põhiartikkel: [Conference (World Association of Girl Guides and Girl Scouts)]
Maailmakonverents on juhtorgan ja see tuleb kokku iga kolme aasta tagant. Kui riigis on mitu gaidide ühingut, siis moodustavad ühendused konverentsil esindamiseks föderatsiooni.
Organisatsioon.
WAGGGS koosneb riiklikest liikmesorganisatsioonidest, mida juhitakse sõltumatult, kuid kes järgivad WAGGGSi põhiseadust. Riiklikud liikmesorganisatsioonid on jagatud viieks piirkonnaks. Liikmesorganisatsioonid valivad omakorda maailma juhatuse, algselt maailma komitee, mis juhib gaidide maailma ühingut. Juhatus koosneb 17 aktiivsest vabatahtlikust liikmest kogu maailmast, kelle valivad demokraatlikult kõik liikmesorganisatsioonid, samuti kuuluvad juhatusse iga viie WAGGGS-i regiooni esimehed. Lisaks asub Londonis alaliste töötajatega maailma büroo, mida juhib WAGGGSi tegevjuht (endine maailma büroo direktor). Iga kolme aasta tagant kohtuvad liikmesriikide esindajad maailmakonverentsil, et arutada ja hääletada tegutsemisviiside üle. Maailma komitee muutis oma nime maailma juhatuseks 1996. aastal. Personaliülema ametinimetus muudeti maailma büroo direktori kohalt tegevjuhiks aastatel 1964–1997.
Iga WAGGGSi liikmesorganisatsioon valib omale parima viisi, kuidas saavutada antud eesmärke, võttes arvesse oma kultuuri ja noorte vajadusi. Mõned valivad töötamiseks ainult tüdrukud, et murda stereotüüpe ja anda tüdrukutele ning noortele naistele enesekindlus, et leida oma koht ühiskonnas. Teised liikmesorganisatsioonid eelistavad töötada segarühmadega, et anda võimalus võrdseks partnerluseks noorte meeste ja naiste vahel. Mõned organisatsioonid segavad ühishariduse ja soolise lähenemisviisi vastavalt noorte vanusele ja eelistustele.
Maailmakeskused.
WAGGGSil on neli maailmakeskust, mis pakuvad koolitusi, tegevusi ja majutust tüdrukutele ja juhtidele, samuti ka teiste organisatsioonide liikmetele ning iseseisvalt rändajatele. Tegevused on peamiselt suunatud rahvusvahelisele sõprusele ja koostööle, isiklikule arengule ja juhikoolitusele, meelelahutusele ning teenusele. Nelja Maailmakeskuse Sõbra organisatsioon toetab ja reklaamib keskuseid.
Maailmakeskusi on neli.
2015. aastal kuulutati välja uus maailmakeskus Kusafiri, mis tähendab suahiili keeles teekonda. Erinevalt teistest keskustest on see rändkeskus ja eksisteerib kindla aja jooksul ning konkreetse teemaga eri kohtades Aafrikas. Idee testimisel alates 2012. aastast on kaasatud järgmiste riikide organisatsioonid: Ghana, Lõuna-Aafrika Vabariik, Rwanda, Keenia, Nigeeria ja Benin. Siiani on fookuses olnud muuhulgas koolitus Rwandas vägivalla peatamiseks ja ettevõtlusjuhtide arendamine. 
Maailma ristikhein.
1930. aastal toimunud maailmakonverentsil vastuvõetud maailma embleemi kujundas preili Kari Aas, milleks oli kuldne ristikhein sinisel taustal. 
Kolm lehte tähistavad kolme kohustust ja lubaduse kolme osa, kaks viie tipuga tähte tähistavad lubadust ja seadust ning keskel asuv leheroots tähistab õiget teed näitavat kompassinõela. Ristikheina lehe alus tähistab inimkonna armastuse leeki ning sinised ja kuldsed värvid tähistavad päikest, mis paistab üle kõigi maailma laste. 
Maailma märk, mis sisaldab ristikheina, võeti kasutusele alates 11. maailmakonverentsist Prantsusmaal Evianis 1946. aastal. 
WAGGGSi märk, mis sarnaneb ülemaailmse märgiga, võeti kasutusele alates seitsmendast ülemaailmsest konverentsist 1932 Buczes Poolas Górki Wielkie lähedal. Seda kannavad maailma juhatuse ja selle komiteede liikmed, maailma büroo ning maailmakeskuste töötajad.